-modda. Tovarlar va (yoki) transport vositalari bojxona hududidan olib chiqilayotganda taqdim etiladigan hujjatlar

|
-modda. Tovarlar va (yoki) transport vositalari bojxona hududidan olib chiqilayotganda taqdim etiladigan hujjatlar
|
bet | 2/2 | Sana | 01.12.2023 | Hajmi | 25,28 Kb. | | #108927 |
Bog'liq Tovarlar va19-modda. Tovarlar va (yoki) transport vositalari bojxona hududidan olib chiqilayotganda taqdim etiladigan hujjatlar
Tovarlar va (yoki) transport vositalari bojxona hududidan olib chiqilayotganda tashuvchi bojxona deklaratsiyasini yoki ularni bojxona hududidan olib chiqishga yo‘l qo‘yuvchi boshqa hujjatni, shuningdek tovarlarni tashish amalga oshirilayotgan transportning turidan kelib chiqqan holda, ushbu Kodeksning 18-moddasida nazarda tutilgan hujjatlar va ma’lumotlarni bojxona organiga taqdim etishi shart.
20-modda. Tovarlarni va (yoki) transport vositalarini bojxona chegarasi orqali olib o‘tish joyi hamda vaqti
Tovarlar va (yoki) transport vositalari bojxona hududiga olib kirilayotganda hamda ushbu hududdan olib chiqilayotganda ularni bojxona chegarasi orqali olib o‘tishga bojxona chegarasi orqali o‘tkazish punktlarida yo‘l qo‘yiladi va transport vositalarini maxsus belgilangan joylarda to‘xtatgan holda, bojxona organlarining ish vaqtida amalga oshiriladi. Mazkur talabga rioya etilmagan taqdirda bojxona organlari ushbu transport vositalarini majburiy to‘xtatib qo‘yadilar.
Tovarlar olib kiriladigan yoki olib chiqiladigan quyidagi maxsus jihozlangan joylar bojxona chegarasi orqali o‘tkazish punktlari hisoblanadi:
havo transporti orqali olib o‘tishda — bojxona hududidagi yetib kelinadigan (jo‘natiladigan) aeroport yoki tovarlarni tashiyotgan havo kemasi qo‘nadigan (parvoz qiladigan) va tovarlarni tushiradigan (yuklaydigan) birinchi (oxirgi) aeroport;
daryo transporti orqali olib o‘tishda — bojxona hududidagi tovarlar tushiriladigan (ortiladigan) birinchi (oxirgi) daryo porti yoki qayta yuklanadigan daryo porti;
quvur transporti orqali va elektr uzatish liniyalari bo‘yicha olib o‘tishda — hisobga olish asboblarining O‘zbekiston Respublikasi Davlat bojxona qo‘mitasi bilan kelishilgan holda o‘rnatilgan joylari;
ushbu modda ikkinchi qismining ikkinchi va uchinchi xatboshilarida nazarda tutilmagan boshqa turdagi transportda olib o‘tishda — yo‘nalishdagi birinchi (oxirgi) bojxona organi.
Bojxona chegarasi orqali o‘tkazish punktlari joylashgan yerlar, bojxona organlarining ish vaqti, transport vositalarining to‘xtash va turish joylari, ular turishining davomiyligi, shuningdek mazkur joylarning o‘tkazish punktlarida ko‘rsatilishi tegishli vakolatli davlat organlari va tashkilotlari bilan kelishilgan holda O‘zbekiston Respublikasi Davlat bojxona qo‘mitasi tomonidan belgilanadi.
Bojxona chegarasi bilan O‘zbekiston Respublikasi Davlat chegarasi bir-biriga to‘g‘ri kelib qolgan joylarda bojxona chegarasidagi o‘tkazish punktlari joylashadigan yerlar O‘zbekiston Respublikasi Vazirlar Mahkamasi tomonidan belgilanadi.
Transport vositalari to‘xtab turishining davomiyligi bojxona nazorati va bojxona rasmiylashtiruvi manfaatlariga zid ravishda qisqartirilishi mumkin emas.
Transport vositalarini belgilangan to‘xtash va turish joylaridan jo‘natish zarur bojxona tartib-taomillari tugallanganidan so‘ng amalga oshiriladi.
Tovarlarni va (yoki) transport vositalarini bojxona chegarasi orqali belgilanmagan joylardan olib o‘tish O‘zbekiston Respublikasi Vazirlar Mahkamasining qaroriga binoan amalga oshirilishi mumkin.
Ushbu moddaning qoidalari O‘zbekiston Respublikasi hududida joylashgan daryo portida yoki aeroportda to‘xtamasdan bojxona hududini kesib o‘tayotgan daryo va havo kemalari orqali tashilayotgan tovarlarga nisbatan tatbiq etilmaydi.
Bojxona organlari bojxona chegarasi orqali o‘tkazish punktlari to‘g‘risida, belgilangan taqiqlar va cheklovlar, shuningdek bojxona organlarining ish vaqti haqida hammabop shaklda axborot taqdim etishi shart.
|
| |